stanford-oval/wikipedia huggingface dataset:
วัดสนามพราหมณ์

| วัดสนามพราหมณ์ |
| --- | --- |


ที่ตั้ง: ตำบลท่าราบ อำเภอเมืองเพชรบุรี จังหวัดเพชรบุรี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดสนามพราหมณ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าราบ อำเภอเมืองเพชรบุรี จังหวัดเพชรบุรี
วัดสนามพราหมณ์ ไม่ทราบแน่ชัดว่าสร้างขึ้นเมื่อใดแต่ได้รับการบูรณะมาโดยตลอด การบูรณะครั้งใหญ่สมัยพระบาทสมเด็จพระจอมเกล้าเจ้าอยู่หัวและใช้ชื่อวัดว่า วัดสามพราหมณ์ปุกมิตตาราม ภายหลังเปลี่ยนชื่อมาเป็น "วัดสนามพราหมณ์" ตั้งวัดเมื่อ พ.ศ. 2412 ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526
อาคารเสนาสนะที่สำคัญ ได้แก่ อุโบสถก่ออิฐถือปูน ศิลปะไทยผสมศิลปะตะวันออก ด้านหลังทำเป็นมุขขวาง หลังคาชั้นเดียวมีปีกนกยื่นออกมาทั้งสี่ด้านรองรับด้วยเสา ระหว่างเสาเป็นช่องโค้ง ช่อฟ้าและหางหงส์เป็นรูปหัวนาค หน้าบันตกแต่งด้วยปูนปั้นรูปสัตว์ เช่น สิงโตจีน และนก ใบเสมาเป็นเสมาทรงสี่เหลี่ยมที่ได้รับความนิยมในสมัยพระบาทสมเด็จพระจอมเกล้าเจ้าอยู่หัว กุฏิสงฆ์มีสองลักษณะ แบบแรกเป็นกุฏิตึกแฝดสองชั้น เป็นเครื่องก่อ ได้รับอิทธิพลศิลปะตะวันตก ชายคาตกแต่งด้วยไม้ฉลุขนมปังขิง อีกแบบเป็นกุฏิเรือนไทยฝาสำหรวด ปูชนียวัตถุมีพระพุทธรูปปางมารวิชัยในศาลา
เศรษฐศาสตร์อุตสาหกรรม

เศรษฐศาสตร์อุตสาหกรรม (อังกฤษ: industrial organization หรือ industrial economics) เป็นสาขาในวิชาเศรษฐศาสตร์ที่เน้นศึกษาโครงสร้างและความสัมพันธ์ระหว่างผู้ผลิตในตลาดที่มีการแข่งขันไม่สมบูรณ์ เช่น ตลาดที่มีผู้ผลิตรายใหญ่น้อยราย หรือมีปัจจัยกีดกันไม่ให้ผู้ผลิตรายใหม่เข้าสู่ตลาดได้ หัวข้อการศึกษาในสาขาเศรษฐศาสตร์อุตสาหกรรมมักเกี่ยวข้องกับโครงสร้างของตลาด (เช่น จำนวนผู้ประกอบการ ลักษณะสินค้า) พฤติกรรมของหน่วยธุรกิจ ไปจนถึงนโยบายของรัฐที่มีเป้าหมายเพื่อปรับปรุงตลาดให้มีประสิทธิภาพ เช่น กฎหมายการแข่งขันทางการค้า นโยบายกำกับดูแลอุตสาหกรรม เป็นต้น
ประวัติ

แนวคิดการอธิบายอำนาจในการกำหนดราคาของหน่วยผลิตนั้นเป็นส่วนหนึ่งของขนบงานวิชาการด้านเศรษฐศาสตร์อยู่แล้วก่อนที่จะมีการจำแนกเศรษฐศาสตร์อุตสาหกรรมเป็นสาขาย่อยเฉพาะทาง ในปี ค.ศ. 1837 นักคณิตศาสตร์ชาวฝรั่งเศส อ็องตวน-โอกุสแต็ง กูร์โน ได้นำเสนอทฤษฎีตลาดผูกขาดโดยผู้ขายน้อยราย (oligopoly) ในหนังสือ "งานวิจัยว่าด้วยหลักคณิตศาสตร์ของทฤษฎีทรัพย์" (ฝรั่งเศส: Recherches sur les principes mathématiques de la théorie des richesses) แต่ในระยะแรกไม่ได้มีการอภิปรายกันในวงวิชาการเศรษฐศาสตร์มากนัก แบบจำลองทฤษฎีตลาดผู้ขายน้อยรายของกูร์โนยังคงเป็นแบบจำลองสำคัญในทฤษฎีเศรษฐศาสตร์สมัยใหม่ในปัจจุบัน การศึกษาเรื่องการผูกขาดและการแข่งขันมีบทบาทสำคัญมากขึ้นในช่วงปี ค.ศ. 1870-1900 โดยเฉพาะในสหรัฐอเมริกา จากการที่การพัฒนาทางอุตสาหกรรมส่งผลให้เกิดบรรษัทขนาดใหญ่ที่มีอำนาจในตลาดสูง จึงมีการอภิปรายและถกเถียงกันเรื่องผลของการกระจุกตัวของผู้ผลิตในอุตสาหกรรม การกำกับธุรกิจโดยรัฐบาล และการใช้กฎหมายการแข่งขันทางการค้า
สาขาเศรษฐศาสตร์อุตสาหกรรมสมัยใหม่มักถูกจัดว่าว่ามีที่มาจากช่วงทศวรรษ 1930 ที่ถือว่าเป็นช่วงที่มีพัฒนาการสำคัญในด้านการแข่งขันไม่สมบูรณ์ ในช่วงนี้มีการเสนอแนวคิดใหม่ๆ โดยมีเอ็ดเวิร์ด แชมเบอร์เลนกับเอ็ดเวิร์ด เมสันที่มหาวิทยาลัยฮาร์วาร์ด เสนอแนวคิดตลาดแข่งขันกึ่งผูกขาด (monopolistic competition) และโจน โรบินสันที่มหาวิทยาลัยเคมบริดจ์ ใช้หลักคิดรายได้ส่วนเพิ่ม (marginal revenue) ในการวิเคราะห์รูปแบบการแข่งขันที่ไม่สมบูรณ์
ในช่วงทศวรรษ 1950 การศึกษาเชิงประจักษ์ของเศรษฐศาสตร์อุตสาหกรรม เปลี่ยนไปมุ่งความสนใจกับการศึกษาอุตสาหกรรมด้วยข้อมูลทางสถิติจากเดิมที่เน้นการใช้กรณีศึกษารายอุตสาหกรรม การวิจัยในลักษณะนี้มีนักเศรษฐศาสตร์ชาวอเมริกัน โจ เบน เป็นผู้บุกเบิก ทำให้งานวิจัยเศรษฐศาสตร์อุตสาหกรรมช่วงทศวรรษ 1950-1960 นิยมใช้การศึกษาทางเศรษฐมิติด้วยข้อมูลตามขวาง เบนยังเป็นผู้ริเริ่มกระบวนทัศน์ที่เรียกว่า โครงสร้าง-พฤติกรรม-ผลลัพธ์ (structure-conduct-performance) โดยพิจารณาโครงสร้างของตลาด พฤติกรรมของหน่วยเศรษฐกิจในตลาด และผลของโครงสร้างและพฤติกรรมนั้นที่มีต่อความกินดีอยู่ดีทางเศรษฐกิจ
นับตั้งแต่ทศวรรษ 1970 เป็นต้นมา การศึกษาเชิงทฤษฎีในด้านเศรษฐศาสตร์อุตสาหกรรมได้หันมาใช้หลักการคณิตศาสตร์ด้านทฤษฎีเกมเป็นเครื่องมือในการวิเคราะห์ ด้วยแนวคิดดุลยภาพแบบแนช การศึกษาเชิงประจักษ์ในยุคหลังมานี้ จึงได้อาศัยทฤษฎีที่อธิบายปฏิสัมพันธ์ของหน่วยผลิตในตลาด เป็นฐานในการศึกษาด้วย
หัวข้อศึกษาหลัก > โครงสร้างของตลาด

โครงสร้างของตลาด มีความหมายอย่างกว้างๆ หมายถึงลักษณะพื้นฐานของอุตสาหกรรมนั้นๆ ที่ค่อนข้างคงที่ และส่งผลต่อพฤติกรรมของผู้ขายและผู้ซื้อในตลาด ลักษณะของอุตสาหกรรมอาจมีที่มาทั้งจากธรรมชาติของสินค้านั้นเอง เช่น เทคโนโลยีการผลิต หรือเป็นลักษณะที่เป็นผลสืบเนื่องมาจากปัจจัยอื่น (รวมถึงธรรมชาติของสินค้านั้นๆ) เช่น จำนวนผู้ขายในตลาด ปัจจัยที่กีดกันการเข้าร่วมตลาดของผู้ผลิตรายใหม่ หนึ่งในหัวข้อสำคัญของเศรษฐศาสตร์อุตสาหกรรม คือการพยายามอธิบายว่ามีปัจจัยใดในโครงสร้างของตลาด ที่ส่งผลต่อพฤติกรรมในตลาดและประสิทธิภาพของตลาด และโครงสร้างเหล่านั้นถูกกำหนดอย่างไร
หัวข้อศึกษาหลัก > พฤติกรรมของธุรกิจในตลาด

การศึกษาในสาขาเศรษฐศาสตร์อุตสาหกรรม มักให้ความสำคัญกับอำนาจเหนือตลาด หรืออำนาจผูกขาด (market power หรือ monopoly power) ซึ่งหมายถึงความสามารถของผู้ขายหรือผู้ซื้อ ในการกำหนดราคาหรือเงื่อนไขในการค้าได้ ซึ่งเป็นสิ่งที่แตกต่างจากแนวคิดการแข่งขันสมบูรณ์ที่ผู้ผลิตและผู้บริโภคแต่ละรายย่อยๆ ไม่มีอำนาจในการกำหนดราคา
หัวข้อการศึกษาที่สำคัญข้อหนึ่งในสาขานี้คือ ผู้ขายที่มีอำนาจเหนือตลาด จะใช้วิธีการตั้งราคาแบบใดเพื่อให้ตัวเองได้ประโยชน์ เช่น การตั้งราคาขายให้ผู้ซื้อแต่ละรายไม่เท่ากัน การตั้งราคาขายแบบไม่เป็นเส้นตรง นอกจากนี้ นักเศรษฐศาสตร์อุตสาหกรรม ยังสนใจศึกษาพฤติกรรมการรวมกลุ่มของผู้ขายเพื่อฮั้วราคา ไปจนถึงพฤติกรรมที่ไม่เกี่ยวข้องกับราคา เช่น ผู้ขายต้องการสร้างความแตกต่างของสินค้าอย่างไร การโฆษณามีผลกีดกันไม่ให้ผู้ขายรายใหม่เข้ามาในตลาดหรือไม่ การลงทุนเพื่อวิจัยและพัฒนา เป็นต้น
หัวข้อศึกษาหลัก > ทฤษฎีองค์กรธุรกิจ

ทฤษฎีองค์กรธุรกิจ (theory of the firm) เป็นความพยายามตอบคำถามว่า ทำไมจึงต้องมีการตั้งองค์กรธุรกิจ (เช่น บริษัท) และเส้นแบ่งระหว่างการเป็นองค์กรธุรกิจกับตลาดคืออะไร คำถามนี้มีที่มาจากข้อสังเกตว่า ธรรมชาติขององค์กรธุรกิจ ก็คือการทำธุรกรรมระหว่างส่วนย่อยๆ ในองค์กรธุรกิจนั้น เหตุใดธุรกรรมบางประเภทจึงเกิดขึ้นในตลาดภายนอกองค์กร (เช่น การซื้อวัตถุดิบจากธุรกิจอื่น) และบางประเภทจึงเกิดขึ้นภายในองค์กร
เชมัส โคลแมน

| 0 | 1 | 2 | 3 |
| --- | --- | --- | --- |
 เชมัส โคลแมน ในเดือนกันยายน ค.ศ. 2013
ข้อมูลส่วนตัว
ชื่อเต็ม:  เชมัส โคลแมน
วันเกิด:   (1988-10-11) 11 ตุลาคม ค.ศ. 1988 (36 ปี)
สถานที่เกิด:  คิลลีเบกส์, ไอร์แลนด์
ส่วนสูง:  1.78 m (5 ft 10 in)
ตำแหน่ง:  แบ็กขวา
ข้อมูลสโมสร
สโมสรปัจจุบัน:  เอฟเวอร์ตัน
หมายเลข:  23
สโมสรเยาวชน
:  เซนต์แคเทอรินส์ (คิลลีเบกส์)
สโมสรอาชีพ*
| ปี |  ทีม |  ลงเล่น |  (ประตู) |
| 2006–2008 |  สไลโกโรเวอส์ |  55 |  (1) |
| 2009– |  เอฟเวอร์ตัน |  534 |  (27) |
| 2010 |  → แบล็กพูล (ยืมตัว) |  9 |  (1) |
ทีมชาติ‡
| 2007–2010 |  ไอร์แลนด์ ชุดอายุไม่เกิน 21 ปี |  13 |  (1) |
| 2011– |  สาธารณรัฐไอร์แลนด์ |  128 |  (5) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 พฤษภาคม 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 26 มีนาคม 2022
เชมัส โคลแมน (อังกฤษ: Séamus Coleman) เกิดเมื่อวันที่ 11 ตุลาคม ค.ศ. 1988 เป็นนักฟุตบอลชาวไอริช ตำแหน่งแบ็กขวา ปัจจุบันเล่นให้กับสโมสรฟุตบอลเอฟเวอร์ตัน ในพรีเมียร์ลีก และเป็นกัปตันทีมชาติสาธารณรัฐไอร์แลนด์คนปัจจุบัน
กระบวนทัพสี่เหลี่ยมจัตุรัส

หน่วยทหารราบอังกฤษในยุคนโปลีโอนิกจัดกระบวนทัพสี่เหลี่ยมจัตุรัส ในยุทธการ วอเตอร์ลูร์
กระบวนทัพสี่เหลี่ยมจัตุรัสเป้นกระบวนทัพของทหารราบที่จัดเป็นกระบวนแถวปิดเพื่อรับการโจมตีของทหารม้า
ยุคต้นประวัติศาสตร์

กระบวนทัพนี้ถูกบรรยายถึงโดยพลูทาร์คและถูกใช้งานโดยชาวโรมันซึ่งถูกพัฒนาขึ้นมาจากการจัดกระบวนทัพรูปวงกลม[ต้องการอ้างอิง] โดยเฉพาะการใช้กระบวนทัพสี่เหลี่ยมขนาดใหญ่ ถูกใช้โดยกองทัพโรมันในยุทธการแห่งคาร์เรห์ซึ่งเป็นการรบกับชาวพาร์เทียนซึ่งในการรบครั้งนี้มีบรรจุทหารม้าในกระบวนทัพในอัตราส่วนที่สูง
สำหรับราชวงศ์ฮั่นนั้น หน่วยทหารราบขี่ม้าใช้ประโยชน์จากการใช้ยุทธวิธีเคลื่อนที่เร็ว เคลื่อนที่ในรูปกระบวนจัตุรัส เข้าทำการสนธิกำลังร่วมกับหน่วยทหารม้าเบาได้อย่างมีประสิทธิภาพในการเข้าปะทะกับกองทัพชนเผ่าชนเร่ร่อนซุงหนูได้อย่างมีประสิทธิภาพในช่วงคริสตศรรวรรษที่หนึ่ง สำหรับชนเผ่าเร่ร่อนในแถบโกบีเองก็ใช้ทหารราบจัดการบวนทัพจัตุรัสในป้อมค่ายที่อาศัยบนภูเขา ซึ่งเป็นที่ ๆ ชาวฮั่นขับไล่พวกเขาด้วยทหารม้าติดแหลน[ต้องการอ้างอิง]
เชิงอรรถ

↑  เป็นหน่วยทหารราบที่ใช้ม้าเป็นพาหนะ เทียบเท่าได้กับหน่วยทหารม้ายานเกราะในปัจจุบัน
เชิงอรรถอ้างอิง

↑  Hans Delbrück (1990). History of the Art of War. University of Nebraska Press. ISBN 0803265867.
↑  Decisive Battles, History Channel. Crassus: Rich Man, Poor Man. Aired September 3, 2004.
แหล่งข้อมูลอื่น

Infantry Formations, Tactics and Combat: Lines, Columns, and Squares
เดอะร็อกแอนด์โรลเอกซ์เพรส

| The Rock 'n' Roll Express |
| --- | --- |

ทีม
สมาชิก: Robert Gibson Ricky Morton
มาจาก: Memphis, Tennessee Music City, USA
เปิดตัว: 1983
สมาคม: AJPW APWA ASW AWA AWA W1 BCW BTW CFW CSW CWA DCW DSCW ECW FMW HOH IWC IWR JCW KPWA LSW MACW MECW MCW MCW MTW MSW/UWF MSWA MVW Memphis Wrestling NSRPW NWA NWL OVW PPW PWA PWE PWF Pro Wrestling USA PWS SMW SWCW TCW TNT/AWE UCW USWA RPW World-1 WAR WrestleCade WCCW WCW WCWA WrestleMerica WOW WWC WWF/E XCW Mid-West Viral Pro Wrestling
เดอะร็อกแอนด์โรลเอกซ์เพรส (The Rock 'n' Roll Express) เป็นแท็กทีมมวยปล้ำอาชีพประกอบด้วย ริกกี มอร์ตัน และ โรเบิร์ต กิบสัน ทั้งคู่เริ่มใกล้เคียงกันอยู่ในเมมฟิสในช่วงต้นปี 1980 ตามด้วยยูนิเวอร์แซสหพันธ์มวยปล้ำ (ที่รู้จักกันมวยปล้ำกลางใต้ในเวลานั้น) ตามด้วยการ จำกัด กับสมาคมมวยปล้ำแห่งชาติของจิมคร็อคโปรโมชั่น (JCP) พวกเขาได้จัดให้มีการแข่งขันชิงแชมป์แท็กทีมโลก NWA แปดครั้งแรกกับสี่ครั้งใน JCP พวกเขายัง feuded กับพันธมิตรสี่ขี่ม้า ในช่วงปลายปี 1980 ที่พวกเขาลุ้นสำหรับมวยปล้ำชาวอเมริกันของสมาคมจากโลกแท็กทีมแชมป์ ปี 1991 โดยทีมที่ได้สูญเสียโมเมนตัมและมอร์ตันเปิดส้นหุ้นส่วนของเขาที่จะเข้าร่วมเป็นพันธมิตรมูลนิธิในนิวยอร์กแชมป์โลกดับเบิลยู (WCW) ในปี 1992 ทีมปฏิรูปทึบภูเขามวยปล้ำที่พวกเขาจัดให้มีการแท็กทีมแชมป์ SMW สิบครั้ง ทั้งคู่ยังทำงานอยู่ในสหพันธ์มวยปล้ำโลก WCW และวันที่ 6 กุมภาพันธ์ 2017 WWE ก็ได้ประกาศว่าทั้งคู่จะได้รับการแต่งตั้งให้เข้าสู่หอเกียรติยศดับเบิลยูดับเบิลยูอี
ผลงาน

All-Star Wrestling
ASW Tag Team Championship (1 time)
Continental Wrestling Association / Championship Wrestling Association
AWA Southern Tag Team Championship (2 times)
CWA Tag Team Championship (1 time)
CWA World Tag Team Championship (1 time)
Jim Crockett Promotions
NWA World Tag Team Championship (Mid-Atlantic version) (4 times)
Korean Pro-Wrestling Association
NWA World Tag Team Championship (1 time)
Mid-South Wrestling Association
Mid-South Tag Team Championship (3 times)
National Wrestling Alliance
NWA World Tag Team Championship (1 time)1
NWA Hall of Fame (Class of 2006)
NWA Mid Atlantic Championship Wrestling
MACW Tag Team Championship (3 times)
NWA Southwest
NWA World Tag Team Championship (1 time)
NWA Wildside
NWA Wildside Tag Team Championship (1 time)
Mid-South Wrestling Association
MSWA Southern Tag Team Championship (1 time)
Pro Wrestling Alliance
PWA Tag Team Championship (1 time)
Pro Wrestling Elite
PWE Tag Team Championship
Pro Wrestling Illustrated
PWI Tag Team of the Year award in 1986
PWI ranked them # 4 of the best 100 tag teams during the "PWI Years" in 2003.
Smoky Mountain Wrestling
SMW Tag Team Championship (10 times)
Traditional Championship Wrestling
TCW Tag Team Championship (1 time)
Ultimate Championship Wrestling
UCW Tag Team Championship (1 time)
United States Wrestling Association
NWA World Tag Team Championship (1 time)
USWA World Tag Team Championship (2 times)
World Organization of Wrestling
WOW Tag Team Championship (1 time)
Wrestling Observer Newsletter
Wrestling Observer Newsletter Hall of Fame (Class of 2014)
WWE
WWE Hall of Fame (Class of 2017)
1During this win, the title was awarded to them and the records are unclear as to where this occurred and which promotion they wrestled for at the time.
ผลงาน > แมตช์เดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| The Rock 'n' Roll Express (hairs) | The Bruise Brothers (titles) | Morristown, Tennessee | SMW House Show | 000000001993-09-11-000011 กันยายน 1993 |  |
| Chris Candido and Brian Lee (Tammy Fytch's hair) | The Rock 'n' Roll Express (Ricky Morton's hair) | Johnson City, Tennessee | SMW Fire On The Mountain 1994 | 000000001994-08-06-00006 สิงหาคม 1994 |  |
ดูเพิ่ม

Oliver, Greg and Steve Johnson (2005). "Top 20: #9 The Rock 'n' Roll Express". The Pro Wrestling Hall of Fame: The Tag Teams. ECW Press. ISBN 978-1-55022-683-6.
แหล่งข้อมูลอื่น

The Official Rock-n-Roll Express Fan Website
Memphis Wrestling History เก็บถาวร 2015-11-28 ที่ เวย์แบ็กแมชชีน
สัญลักษณ์ทางดาราศาสตร์

ตัวอย่างที่นำมาจาก Nautical Almanac ค.ศ. 1833 แสดงการใช้งานสัญลักษณ์ทางดาราศาสตร์สำหรับดวงจันทร์ ดิถี ดาวเคราะห์ และกลุ่มดาวจักรราศี
"Designation of celestial bodies" ในกาลานุกรมภาษาเยอรมันเมื่อ ค.ศ. 1850 โดยดาวเคราะห์น้อยสี่ดวงแรกเรียงเป็นดาวเคราะห์ และอีกห้าดวงถัดไปต่อท้าย
สัญลักษณ์ทางดาราศาสตร์ เป็นสัญลักษณ์ภาพนามธรรมใช้แทนวัตถุทางดาราศาสตร์ โครงสร้างเชิงทฤษฎี และเหตุการณ์เชิงสังเกตในดาราศาสตร์ยุโรป สัญลักษณ์แบบแรกสุดปรากฏในข้อความภาษากรีกในกระดาษพาไพรัสในสมัยโบราณตอนปลาย โคเดกซ์ไบแซนไทน์ที่รักษาข้อความภาษากรีกในกระดาษพาไพรัส ใช้สัญลักษณ์ต่อและขยายความจุของสัญลักษณ์ทางดาราศาสตร์ มีการคิดค้นสัญลักษณ์ใหม่เพื่อแทนดาวเคราะห์และดาวเคราะห์น้อยหลายดวงที่ค้นพบในคริสต์ศตวรรษที่ 18 ถึง 21
ในอดีตสัญลักษณ์เหล่านี้เคยใช้งานอย่างแพร่หลายจากนักดาราศาสตร์ผู้เชี่ยวชาญ นักดาราศาสตร์มือสมัครเล่น นักเล่นแร่แปรธาตุ และโหราจารย์ แม้ว่าในกาลานุกรมและสิ่งพิมพ์ทางโหราศาสตร์จะยังคงใช้สัญลักษณ์กันโดยทั่วไป สัญลักษณ์เหล่านี้ปรากฏในงานวิจัยตีพิมพ์และตำราเกี่ยวกับดาราศาสตร์ค่อนข้างไม่บ่อยนัก ยกเว้นบางสัญลักษณ์ เช่น ดวงอาทิตย์และโลกที่ปรากฏในค่าคงที่ทางดาราศาสตร์ และสัญลักษณ์จักรราศีที่ใช้แทนอายันกับวิษุวัต
ยูนิโคดได้ลงรหัสสัญลักษณ์หลายแบบ ส่วนใหญ่อยู่ในช่องสัญลักษณ์จิปาถะ สัญลักษณ์และลูกศรจิปาถะ, สัญลักษณ์และตัวหนังสือภาพจิปาถะ
และบล็อกสัญลักษณ์เกี่ยวกับการเล่นแร่แปรธาตุ
สัญลักษณ์สำหรับดวงอาทิตย์และดวงจันทร์

การใช้งานสัญลักษณ์ทางดาราศาสตร์สำหรับดวงอาทิตย์และดวงจันทร์มีมาตั้งแต่สมัยโบราณ รูปสัญลักษณ์ที่ปรากฏในข้อความดวงชะตาราศีกรีกบนกระดาษพาไพรัสสำหรับดวงอาทิตย์เป็นวงกลมที่มีลำแสงอันเดียว () ส่วนดวงจันทร์เป็นรูปจันทร์เสี้ยว สัญลักษณ์ดวงอาทิตย์สมัยใหม่ที่เป็นรูปวงกลมที่มีจุดตรงกลาง (☉) ปรากฏครั้งแรกในยุโรปสมัยฟื้นฟูศิลปวิทยา
ในงานเขียนเชิงวิชาการสมัยใหม่ มีการใช้สัญลักษณ์ดวงอาทิตย์สำหรับค่าคงที่ทางดาราศาสตร์ที่เกี่ยวข้องกับดวงอาทิตย์ Teff☉ แทนอุณหภูมิยังผลสุริยะ ส่วนความส่องสว่าง มวล และรัศมีของดาวมักแทนด้วยค่าคงที่สุริยะ (L☉, M☉ และ R☉ ตามลำดับ) ในฐานะหน่วยการวัด
| อ้างอิง | สัญลักษณ์ | จุดรหัสใน ยูนิโคด | แสดงข้อความ ยูนิโคด | แทน |
| --- | --- | --- | --- | --- |
| ดวงอาทิตย์ |   | U+2609 (dec 9737) | ☉︎ | สัญลักษณ์มาตรฐานทางดาราศาสตร์ |
| ดวงอาทิตย์ |   | U+1F71A (dec 128794) | 🜚︎ | ดวงอาทิตย์ที่มีลำแสงอันเดียว |
| ดวงอาทิตย์ |   | U+1F31E (dec 127774) | 🌞︎︎ | ใบหน้าดวงอาทิตย์หรือ "Sun in splendor" |
| อ้างอิง | สัญลักษณ์ | จุดรหัสใน ยูนิโคด | แสดงข้อความ ยูนิโคด | แทน |
| --- | --- | --- | --- | --- |
| ดวงจันทร์ |   | U+263D (dec 9789) | ☽︎ | จันทร์ข้างขึ้น (มองจากซีกโลกเหนือ) |
| ดวงจันทร์ |   | U+263E (dec 9790) | ☾ | จันทร์ข้างแรม (มองจากซีกโลกเหนือ) |
| จันทร์ดับ |   | U+1F311 (dec 127761) | 🌑︎ | ดวงจันทร์มืดทั้งหมด |
| จันทร์ดับ |   | U+1F31A (dec 127770) | 🌚︎ | ดวงจันทร์มืดทั้งหมด |
| จันทร์เสี้ยวข้างขึ้น |  | U+1F312 (dec 127762) | 🌒︎ | ดวงจันทร์เสี้ยวข้างขึ้น (ซีกโลกเหนือ) |
| จันทร์ครึ่งดวงครั้งแรก (ข้างขึ้น) |  | U+1F313 (dec 127763) | 🌓︎ | สัปดาห์แรกจนถึงหนึ่งเดือน แสดงใบหน้าที่มองเห็นได้ครึ่งหนึ่งสว่างขึ้น |
| จันทร์ครึ่งดวงครั้งแรก (ข้างขึ้น) |   หรือ   | U+1F31B (dec 127771) | 🌛︎︎ | สัปดาห์แรกจนถึงหนึ่งเดือน แสดงใบหน้าที่มองเห็นได้ครึ่งหนึ่งสว่างขึ้น |
| จันทร์นูนข้างขึ้น |  | U+1F314 (dec 127764) | 🌔︎ | (ซีกโลกเหนือ) |
| จันทร์เพ็ญ |   | U+1F315 (dec 127765) | 🌕︎ | ดวงจันทร์ส่องสว่างเต็มที่ |
| จันทร์เพ็ญ |   | U+1F31D (dec 127773) | 🌝︎︎ | ดวงจันทร์ส่องสว่างเต็มที่ |
| จันทร์นูนข้างแรม |  | U+1F316 (dec 127766) | 🌖︎ | (ซีกโลกเหนือ) |
| จันทร์ครึ่งดวงครั้งหลัง (ข้างแรม) |  | U+1F317 (dec 127767) | 🌗︎ | สัปดาห์สุดท้ายของเดือน ใบหน้าที่มองเห็นได้อีกครึ่งหนึ่งสว่างขึ้น |
| จันทร์ครึ่งดวงครั้งหลัง (ข้างแรม) |   หรือ   | U+1F31C (dec 127772) | 🌜︎︎ | สัปดาห์สุดท้ายของเดือน ใบหน้าที่มองเห็นได้อีกครึ่งหนึ่งสว่างขึ้น |
| จันทร์เสี้ยวข้างแรม |  | U+1F318 (dec 127768) | 🌘︎ | ดวงจันทร์เสี้ยวข้างแรม (ซีกโลกเหนือ) |
สัญลักษณ์สำหรับดาวเคราะห์

| ดาวเคราะห์ | อักษรย่อของ IAU | สัญลักษณ์ | จุดรหัสใน ยูนิโคด | แสดงข้อความ ยูนิโคด | แทน |
| --- | --- | --- | --- | --- | --- |
| ดาวพุธ | H, Me |   | U+263F (dec 9791) | ☿ | คทางูไขว้ของเมอร์คิวรีกับกากบาท |
| ดาวศุกร์ | V |   | U+2640 (dec 9792) | ♀ | อาจเป็นสร้อยพระศอหรือกระจกมือ (สัมฤทธิ์) ของวีนัสกับกากบาท |
| โลก | E |   | U+1F728 (dec 128808) | 🜨 | สี่ด้านของโลกที่แบ่งด้วยแม่น้ำทั้งสี่จากเอเดน |
| โลก | E |   | U+2641 (dec 9793) | ♁ | ลูกโลกประดับกางเขน |
| ดาวอังคาร | M, Ma |   | U+2642 (dec 9794) | ♂ | โล่และหอกของมาส์ |
| ดาวพฤหัส | J |   | U+2643 (dec 9795) | ♃ | อักษร Zeta กับขีดตัวย่อ (สำหรับ Zeus ของกรีก เทียบเท่ากับเทพจูปิเตอร์ของโรมัน) |
| ดาวเสาร์ | S |   | U+2644 (dec 9796) | ♄ | อักษร kappa-rho กับขีดตัวย่อ (สำหรับ Kronos ของกรีก เทียบเท่ากับเทพแซตเทิร์นของโรมัน) และกากบาท |
| ดาวยูเรนัส | U |   | U+26E2 (dec 9954) | ⛢ | สัญลักษณ์ของธาตุแพลทินัม ซึ่งประดิษฐ์ขึ้นเพื่อเป็นสัญลักษณ์แทนดาวยูเรนัส |
| ดาวยูเรนัส | U |   | U+2645 (dec 9797) | ♅ | โลกที่ล้อมรอบด้วยอักษร H (สำหรับเฮอร์เชล ผู้ค้นพบดาวยูเรนัส) (พบมากในวรรณกรรมสมัยก่อนหรือวรรณกรรมอังกฤษ) |
| ดาวเนปจูน | N |   | U+2646 (dec 9798) | ♆ | สามง่ามของเนปจูน |
| ดาวเนปจูน | N |   | U+2BC9 (dec 11209) | ⯉ | โลกที่ล้อมรอบด้วยอักษร "L" และ "V" (สำหรับเลอ แวรีเย ผู้ค้นพบดาวเนปจูน) (พบมากในวรรณกรรมสมัยก่อน โดยเฉพาะในวรรณกรรมฝรั่งเศส) |
สัญลักษณ์สำหรับดาวเคราะห์น้อย

| ดาวเคราะห์น้อย | สัญลักษณ์ | จุดรหัสใน ยูนิโคด | แสดงข้อความ ยูนิโคด | แทน |
| --- | --- | --- | --- | --- |
| 1 ซีรีส |   | U+26B3 (dec 9907) | ⚳ | เคียวด้ามยาว  ในบางฟอนต์จะแสดงเป็นสัญลักษณ์ของดาวเสาร์กลับด้าน |
| 2 พัลลัส |   | U+26B4 (dec 9908) | ⚴ | หอก ในภาพแบบสมัยใหม่ หัวหอกมีรูปทรงเพชรที่กว้างกว่าหรือแคบกว่า ใน ค.ศ. 1802 มีการใช้รูปใบ cordate ซึ่งทำให้หัวหอกเป็นสามเหลี่ยม เพื่อแยกจากสัญลักษณ์การเล่นแร่แปรธาตุสำหรับกำมะถัน |
| 3 จูโน |   | U+26B5 (dec 9909) | ⚵ | คทาประดับดาว |
| 3 จูโน |   | — | — | คทาประดับดาว |
| 4 เวสตา |   | — | — | วิหารที่มีไฟศักดิ์สิทธิ์แห่งเวสตา รูปเดิมเป็นกล่องที่มีสิ่งที่อยู่ข้างบนคล้ายกับเขาของกลุ่มดาวแกะ |
| 4 เวสตา |   | — | — | รูปแบบที่ซับซ้อนในยุคแรกคือแท่นบูชาที่มีกระถางไฟบรรจุไฟศักดิ์สิทธิ์ |
| 4 เวสตา |   | U+26B6 (dec 9910) | ⚶ | รูปตัว V สมัยใหม่ที่เริ่มใช้ในทางโหราศาสตร์ในคริสต์ทศวรรษ 1970 เป็นตัวย่อของรูปข้างต้น |
| 5 แอสเทรีย |   | — | — | สมอคว่ำ |
| 5 แอสเทรีย |    | U+2696 (dec 9878) | ⚖ | ตราชู |
| 6 ฮีบี |   | U+1F377 (dec 127863) | 🍷︎ | แก้วไวน์ เดิมเรียงเป็นรูปสามเหลี่ยม ∇ วางบนฐาน ⊥ |
| 6 ฮีบี |   | U+1F377 (dec 127863) | 🍷︎ | แก้วไวน์ เดิมเรียงเป็นรูปสามเหลี่ยม ∇ วางบนฐาน ⊥ |
| 7 อีริส |   | — | — | สายรุ้งที่มีดาวข้างใน |
| 7 อีริส |   | — | — | สายรุ้งที่มีดาวข้างใน |
| 8 ฟลอรา |    | U+2698 (dec 9880) | ⚘ | ดอกไม้ |
| 9 มีทิส |   | — | — | ตาที่มีดาวอยู่ข้างบน |
| 10 ไฮเจีย |   | — | — | งูกับดาว (จากถ้วยยาไฮเจีย U+1F54F ) |
| 10 ไฮเจีย |   | U+2695 (dec 9877) | ⚕ | คทาแอสคลีเพียส เปรียบเทียบกับสัญลักษณ์ทางโหราศาสตร์สมัยใหม่ด้วย U+2BDA , คทางูไขว้ (มักสับสนกับคทาแอสคลีเพียส) |
| 11 พาร์เธนะพี |   | — | — | ปลากับดาว นี่คือสัญลักษณ์เดิมจากช่วงเวลาที่รู้จักดาวเคราะห์น้อยดวงนี้เพียงไม่นาน และนักดาราศาสตร์ยังคงใช้สัญลักษณ์ที่มีความโดดเด่น |
| 11 พาร์เธนะพี |   | — | — | พิณตั้ง ปรากฏขึ้นในงานอ้างอิงหลังคริสต์ศตวรรษที่ 19 ซึ่งเป็นช่วงที่สัญลักษณ์ที่มีความโดดเด่นสำหรับอุกกาบาตล้าสมัยแล้ว |
| 12 วิกทอเรีย |   | — | — | ดาวกับแขนงพวงมาลัย |
| 12 วิกทอเรีย |   | — | — | ดาวกับแขนงพวงมาลัย |
| 13 อิเจียเรีย |   | — | — | โล่กลมเล็ก |
| 13 อิเจียเรีย |   | — | — | โล่กลมเล็ก |
| 14 ไอรีนี |   | — | — | นกพิราบคาบกิ่งมะกอกไว้ในปากและมีดาวอยู่บนหัว |
| 15 ยูโนเมีย |   | — | — | หัวใจที่มีดาวข้างบน |
| 16 ไซคี |   | — | — | ปีกผีเสื้อกับดาว |
| 17 ธีทิส |   | — | — | โลมากับดาว |
| 18 เมลพอมินี |   | — | — | ดาบสั้นข้างบนดาว |
| 19 ฟอร์ทูนา |   | — | — | ดาวข้างบนล้อ |
| 26 โพรเซอร์พินา |   | — | — | ทับทิมที่มีดาวข้างใน |
| 28 เบลโลนา |   | — | — | แส้ของเบลโลนา / ดาวประกายพรึกกับหอก |
| 29 แอมฟีไทรที |   | — | — | "เปลือกหอย" (ไม่มีการพูดถึงดาว) |
| 35 ลิวคอเธีย |   | — | — | pharos (ประภาคารโบราณ) |
| 37 ไฟดีส |   | U+271D (dec 10013) | ✝ | กางเขนละติน |
สัญลักษณ์สำหรับวัตถุพ้นดาวเนปจูน

| วัตถุ | สัญลักษณ์ | จุดรหัสใน ยูนิโคด | แสดงข้อความ ยูนิโคด | แทน |
| --- | --- | --- | --- | --- |
| 50000 ควาอัวร์ |   | U+1F77E  (dec 128894) | 🝾 | อักษร Q จาก Quaoar ผสมกับแคนู วาดให้คล้ายกับศิลปะหินแหลมของชาวตองวา |
| 90377 เซดนา |   | U+2BF2 (dec 11250) | ⯲ | โมโนแกรมของอักษรอินุกติตุต "sa" และ "n" เนื่องจากชื่อเซดนาในภาษาอินูอิตคือ "Sanna" (ᓴᓐᓇ) |
| 90482 ออร์กัส |   | U+1F77F  (dec 128895) | 🝿 | โมโนแกรมของ O-R สำหรับ Orcus วาดให้คล้ายกับหัวกะโหลกและรอยยิ้มของวาฬออร์กา |
| 134340 พลูโต |   | U+2647 (dec 9799) | ♇ | โมโนแกรม P-L สำหรับ Pluto และเพอร์ซิวัล โลเวลล์ |
| 134340 พลูโต |   | U+2BD3 (dec 11219) | ⯓ | ลูกโลกเหนือสองง่ามของพลูโต |
| 136108 เฮาเมอา |   | U+1F77B  (dec 128891) | 🝻 | การรวมกันของศิลปะสกัดหินฮาวายสำหรับสตรีและการเกิด เนื่องจากHaumea เป็นเทพีของทั้งสองสิ่งนี้ |
| 136199 เอริส |   | U+2BF0 (dec 11248) | ⯰ | หัตถ์เอริส สัญลักษณ์ดั้งเดิมจากDiscordianism (ศาสนาที่บูชาเทพีเอริส) |
| 136472 มาคีมาคี |   | U+1F77C  (dec 128892) | 🝼 | ใบหน้าสลักของเทพมาเกมาเกของราปานูอี และมีรูปร่างคล้ายอักษร M |
| 225088 ก้งกง |   | U+1F77D  (dec 128893) | 🝽 | อักษรจีน 共 gòng (อักษรตัวแรกของชื่อก้งกง) ผสมกับหางงู |
สัญลักษณ์สำหรับจักรราศีและกลุ่มดาวอื่น ๆ

| กลุ่มดาว | อักษรย่อของ IAU | ตัวเลข | ตำแหน่งทาง โหราศาสตร์ | สัญลักษณ์ | แปล | จุดรหัสใน ยูนิโคด | แสดงข้อความ ยูนิโคด |
| --- | --- | --- | --- | --- | --- | --- | --- |
| Aries | Ari | 0 | 0° |   | แกะ | U+2648 (dec 9800) |  ♈︎  |
| Taurus | Tau | 1 | 30° |   | วัว | U+2649 (dec 9801) |  ♉︎  |
| Gemini | Gem | 2 | 60° |   | คนคู่ | U+264A (dec 9802) |  ♊︎  |
| Cancer | Cnc  | 3 | 90° |    | ปู | U+264B (dec 9803) |  ♋︎  |
| Leo | Leo | 4 | 120° |   | สิงโต | U+264C (dec 9804) |  ♌︎  |
| Virgo | Vir | 5 | 150° |   | หญิงพรหมจารี | U+264D (dec 9805) |  ♍︎  |
| Libra | Lib | 6 | 180° |   | คันชั่ง | U+264E (dec 9806) |  ♎︎  |
| Scorpio | Sco | 7 | 210° |   | แมงป่อง | U+264F (dec 9807) |  ♏︎  |
| Sagittarius | Sgr | 8 | 240° |   | คนยิงธนู | U+2650 (dec 9808) |  ♐︎  |
| Capricorn | Cap | 9 | 270° |    | มีเขาแพะ | U+2651 (dec 9809) |  ♑︎  |
| Aquarius | Aqr | 10 | 300° |   | คนแบบหม้อน้ำ | U+2652 (dec 9810) |  ♒︎  |
| Pisces | Psc | 11 | 330° |   | ปลา | U+2653 (dec 9811) |  ♓︎  |
วอลเตอร์ เบิร์ก นักโหราศาสตร์ เสนอสัญลักษณ์จักรราศีที่ 13 สำหรับ Ophiuchus ใน ค.ศ. 1995
| กลุ่มดาว | อักษรย่อของ IAU | สัญลักษณ์ | แปล | จุดรหัสใน ยูนิโคด | แสดงข้อความ ยูนิโคด |
| --- | --- | --- | --- | --- | --- |
| Ophiuchus | Oph |   | คนแบกงู | U+26CE (dec 9934) |  ⛎︎  |
ไม่มีกลุ่มดาวใดที่มีสัญลักษณ์อย่างเป็นทางการ อย่างไรก็ตาม สำหรับกลุ่มดาวสมัยใหม่ เช่นเดียวกับกลุ่มดาวเก่าที่เกิดขึ้นในระบบการตั้งชื่อสมัยใหม่ อาจปรากฏสัญลักษณ์ในสิ่งพิมพ์เป็นครั้งคราวใน สัญลักษณ์ข้างล่างนี้ประดิษฐ์โดย Denis Moskowitz (ยกเว้นกลุ่มดาว 13 กลุ่มที่กล่าวไปแล้วก่อนหน้า)
สัญลักษณ์อื่น ๆ

| อ้างอิง | สัญลักษณ์ | จุดรหัสใน ยูนิโคด | แสดงข้อความ ยูนิโคด |
| --- | --- | --- | --- |
| จุดโหนดขึ้น |   | U+260A (dec 9738) |  ☊  |
| จุดโหนดลง |   | U+260B (dec 9739) |  ☋  |
| ดาวล้อมเดือน |   | U+260C (dec 9740) |  ☌  |
| ตำแหน่งตรงข้าม |   | U+260D (dec 9741) |  ☍  |
| การบัง |   | U+1F775 (dec 128885) |  🝵  |
| จันทรุปราคา |   | U+1F776 (dec 128886) |  🝶  |
| ตำแหน่งมุมฉาก |   | U+25A1, U+25FB (dec 9633, 9723) |  □ ,  ◻  |
| ดาวหาง |    | U+2604 (dec 9732) |  ☄  |
| ดาวฤกษ์ |   | (หลายแบบ) |  ✶ 🞶   ⋆  |
| วงแหวนดาวเคราะห์ (พบไม่บ่อย) |   | U+1FA90 (dec 129680) |  🪐︎  |
สัญลักษณ์ดวงอาทิตย์ในเอกสารตัวเขียนสมัยคลาสสิกตอนปลาย (ประมาณคริสต์ศตวรรษที่ 4) และสมัยไบแซนไทน์ (ประมาณคริสต์ศตวรรษที่ 11)
สัญลักษณ์ดวงจันทร์ในเอกสารตัวเขียนสมัยไบแซนไทน์ (ประมาณคริสต์ศตวรรษที่ 11) สัญลักษณ์ดวงจันทร์ในเอกสารตัวเขียนสมัยคลาสสิกตอนปลายมีรูปร่างคล้ายกัน
ภาพจักรราศีและดาวเคราะห์คลาสสิกสมัยกลาง บรรดาดาวเคราะห์แทนที่ด้วยใบหน้าทั้ง 7
สัญลักษณ์ดาวเคราะห์น้อยใน Webster's Dictionary เมื่อ ค.ศ. 1864 ทั้งหมดเลิกใช้งานแล้ว ยกเว้นเพียง 4 อันแรก ("Proserpina" ระบุผิดเป็น "Pomona")
เอกสารตัวเขียนในช่วงปลายคริสต์ศตวรรษที่ 15 ที่มีสัญลักษณ์จักรราศี